Ինչպիսի փաստեր կհայտնաբերի աուդիտը, հայտնաբերելու դեպքում պատվիրատուն կհրապարակի այն, թե ոչ, այս պահին շատ դժվար է ասել: Սակայն եթե խոսենք հավանականությունների լեզվով, ապա դրանց հրապարակման հավանականությունը շատ փոքր է: Նման պնդման հիմք է հանդիսանում այն, որ «կառավարումը» ստանձնելու համար 73 մլն դոլար վճարած ՌԱՕ ԵԷՍ-ը խուսափել է միջազգային աուդիտ հրավիրելուց եւ ապավինել է «հասարակական հիմունքներով», միայն ընդմիջման ժամերին այստեղ աշխատող տեղացի մասնագետներին: Ի՞նչ կա թաքնված այս փաստի տակ: Ամենայն հավանականությամբ, ՌԱՕ ԵԷՍ-ը ցանկանում է խուսափել փաստացիորեն այլեւս իրեն պատկանող «ՀԷՑ»-երում տիրող իրավիճակի մասին տեղեկությունները միջազգային աուդիտորական ընկերությունների սեփականությունը դարձնելուց: